Gaskiyar magana: Yan siyasa ne ke rura wutar rikicin makiyaya da manoma - Miyetti Allah ▷ Legit.ng
Gaskiyar magana: Yan siyasa ne ke rura wutar rikicin makiyaya da manoma - Miyetti Allah
a year ago 44 views by Sani Hamza Funtua
- Kungiyar Fulani ta Miyetti Allah, ta zargi 'yaan siyar kasar da zama sanadin rura wutar rikicin da ke faruwa tsakain makiya da manoma a wasu sassa na kasar
- Kungiyar ta ce 'yan siyasar na afani da wannan rikici don cimma wata bukata tasu musamman na hana jituwa tsakanin Fulani da sauran kabilu
- Kungiyar ta kuma zargi gwamnatoci a matakai daban daban da nuna wariya ga Fulani, ta hanyar mayar da su saniyar ware a harkokin mulkin gwamnatin
Shugaban kungiyar Fulani da aka fi sani da Miyetti Allah, Alhaji Bello Abdullahi Bodejo, ya ce 'yan siyasa ne ke rura wutar rikice rikicen da ke faruwa tsakanin makiyaya da manoma a wasu sassa na fadin kasar.
Bodejo ya bayyana hakan a Sokoto, a lokacin da yake amsa tambayoyi daga manema labarai a ranar Talata. Ya yi nuni da cewa rashin jituwar da ake samu tsakanin makiya da manoma wanda yaki ci yaki ciyewa, na faruwa ne sakamakon gaza bin hanyoyin da suka dace a gargajiyance.
A cewar Bodejo: "Sai dai ba kamar yadda aka saba yin rikici a warwares hi ba, wannan rikicin na makiya da manoma na samun tagomashi a wajen 'yan siyasa, suna amfani da rikicin wajen cimma wata manufa tasu ta kawo sabani tsakanin kabilar Fulani da sauran kabilu.
KARANTA WANNAN: Buhari ya ki rattaba hannu kan kudirin sabunta dokar hukumar NBC, ya bayyana daili
Gaskiya magana: Yan siyasa ne ke rura wutar rikicin makiyaya da manoma - Miyetti Allah
"Da zaran anyi hatsari ko an yi wani rikici, zakaga wani ya dauki hotuna ya tura a kafofin sadarwa na zamani, ya ce Fulani ne suka aikata wannan kisan," a cewar Bodeje.
Ya jaddada cewa makiyaya na kwarai ba sa daukar makamai ko wanne iri wajen yi kiwo, face sanduna da suke amfani da su wajen karkatar da akalar dabbobinsu, kuma an sansu da hakan tun zamanin dauri.
Shugaban miyetti Allah sai ya ga laifin gamnati a matakai daban daban na mayar da a'ummar Fulani saniyar ware a cikin harkokin gudanar da mukin gwamnatin, tare da cewar mafi yawan dokar hana kiwo a sarari da wasu gwamnatocin jihohin kasar suka kakaba ya sabawa wasu dokokin 'yan cin zaman dan kasa.
7 hours ago 256657 views
51 minutes ago 5893 views
3 hours ago 13765 views
7 hours ago 65656 views
5 hours ago 11391 views
7 hours ago 155178 views
Haramcin tafiya da gwamnatin tarayya ta kafa akan jaridu kawai yake aiki – Jiga-jigan PDP